# Официален вестник C 167A/2019

| | ISSN 1977-0855 |
| --- | --- |
| Официален вестник
  на Европейския съюз | C 167A |
| | |
| Издание на български език | Информация и известия | Година 6216 май 2019 г. |

ISSN 1977-0855

Официален вестник

на Европейския съюз

C 167A

Издание на български език

Информация и известия

Година 6216 май 2019 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска централна банка |
| 2019/C 167 A/01 | Покана за изразяване на интерес за външни експерти, които да бъдат назначени като член на Административния съвет за преглед на Европейската централна банка (Франкфурт на Майн, Германия) | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска централна банка

2019/C 167 A/01

Покана за изразяване на интерес за външни експерти, които да бъдат назначени като член на Административния съвет за преглед на Европейската централна банка (Франкфурт на Майн, Германия)

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска централна банка

| 16.5.2019 | BG | Официален вестник на Европейския съюз | CA 167/1 |
| --- | --- | --- | --- |

16.5.2019

BG

Официален вестник на Европейския съюз

CA 167/1

---

Покана за изразяване на интерес за външни експерти, които да бъдат назначени като член на Административния съвет за преглед на Европейската централна банка (Франкфурт на Майн, Германия)

(2019/C 167 A/01)

1.   Въведение

С Регламент (ЕС) No 1024/2013 на Съвета (1) се установява единният надзорен механизъм (ЕНМ) въз основа на член 127, параграф 6 от Договора за функционирането на Европейския съюз. ЕНМ е съставен от Европейската централна банка (ЕЦБ) и националните компетентни органи на държавите членки, чиято парична единица е еврото, с възможността за установяване на тясно сътрудничество с компетентните органи на държавите членки, чиято парична единица не е еврото. ЕЦБ отговаря за цялостното функциониране на ЕНМ.

Съгласно член 24, параграф 1 от Регламент (ЕС) No 1024/2013 ЕЦБ е създала Административен съвет за преглед („Административния съвет“) за целите на извършване на вътрешен административен преглед на решенията, взети от ЕЦБ в изпълнение на възложените ѝ с Регламент (ЕС) No 1024/2013 правомощия, след искане за преглед. Понастоящем има свободна длъжност за член на Административния съвет.

Поради това ЕЦБ организира настоящата покана за изразяване на интерес за назначаване на един член на Административния съвет в съответствие с член 4 от Решение ЕЦБ/2014/16 на Европейската централна банка (2).

2.   ЕЦБ и Административния съвет за преглед на ЕЦБ

Административният съвет съставлява неразделна част от ЕНМ. В посочените в член 24, параграф 1 от Регламент (ЕС) No 1024/2013 случаи всяко физическо или юридическо лице може да поиска преглед на решение на ЕЦБ, което е взето съгласно този регламент и чийто адресат е това лице, или което пряко и индивидуално засяга това лице, с изключение на решения на Управителния съвет на ЕЦБ, взети съгласно член 24, параграф 7 от този регламент.

3.   Състав на Административния съвет

В съответствие с член 24, параграф 2 от Регламент (ЕС) No 1024/2013 Административният съвет се състои от петима членове и двама заместници, които се ползват с отлична репутация. Административният съвет разполага с достатъчно ресурси и експертен опит, за да оценява упражняването на правомощията на ЕЦБ съгласно Регламент (ЕС) No 1024/2013. Членовете на Административния съвет и двамата заместници се назначават от ЕЦБ с мандат от пет години, който може да бъде подновен веднъж, и действат независимо и в обществен интерес.

Двамата заместници заместват временно членовете на Административния съвет в случай на тяхна временна неработоспособност, смърт, оставка или отстраняване от длъжност, или ако в контекста на определено искане за преглед са налице основателни причини за сериозно безпокойство за съществуването на конфликт на интереси, например когато член на Административния съвет има частен или личен интерес, който може да повлияе или който изглежда, че влияе на безпристрастното и обективно изпълнение на задълженията им.

Членовете на Административния съвет и техните заместници се номинират от Изпълнителния съвет след консултация с Надзорния съвет и се назначават от Управителния съвет на ЕЦБ. Управителният съвет е определил и условията за назначаване на членовете на Административния съвет и техните заместници.

4.   Квалификации и опит на членовете на Административния съвет и техните заместници

В съответствие с член 24, параграф 2 от Регламент (ЕС) No 1024/2013 членовете на Административния съвет и заместниците се избират въз основа на тяхната отлична репутация и доказаните им знания и професионален опит в тази област, включително в областта на надзора, на достатъчно високо ниво в сферата на банковото дело или други финансови услуги. Членовете на настоящия персонал на ЕЦБ, както и на настоящия персонал на компетентните органи или на други национални институции или институции, органи, служби и агенции на Съюза, участващи в изпълнението на задачите на ЕЦБ, които са ѝ възложени с Регламент (ЕС) No 1024/2013, са изключени от процедурата по подбор. Членовете на Административния съвет и заместниците не трябва да извършват друга дейност в сферата на банковото дело или финансите, която би могла да ги постави в ситуация на конфликт на интереси и да ограничи тяхната способност да участват в прегледа на решения. Те следва също така да се въздържат от дейности, които могат да създадат впечатление у трети лица за съществуването на институционален конфликт на интереси. В това се включва членуването във външни консултативни органи или органи за административен преглед на други институции, органи, служби и агенции на Съюза. Те трябва да имат възможност да разглеждат искания за преглед на решения на ЕЦБ след получаване на краткосрочно предизвестие.

Назначаването на члена на Административния съвет се извършва по начин, който осигурява, доколкото е възможно, балансирано географско участие и балансирано участие на представители на двата пола в държавите членки.

Кандидатурите се подлагат на сравнително оценяване, провеждано от ЕЦБ. По-специално ще бъдат взети предвид следните критерии:

а)
     
  Критерии за подбор

Кандидатите трябва да притежават всичките следни умения и компетентности:

| — | много добро познаване и разбиране на законодателството на Съюза в сферата на банковото дело и други финансови услуги, |
| --- | --- |

—

много добро познаване и разбиране на законодателството на Съюза в сферата на банковото дело и други финансови услуги,

| — | много добро познаване и разбиране на функционирането на банковия сектор, |
| --- | --- |

—

много добро познаване и разбиране на функционирането на банковия сектор,

| — | много добро познаване и разбиране на надзорните процедури и съдебната практика в контекста на процедурите за обжалване на надзорни актове. |
| --- | --- |

—

много добро познаване и разбиране на надзорните процедури и съдебната практика в контекста на процедурите за обжалване на надзорни актове.

Освен това притежаването от кандидатите на някои от следните умения и компетентности се счита за отчетливо предимство:

| — | надзорен опит в банковия сектор или юридически опит по отношение на надзора, |
| --- | --- |

—

надзорен опит в банковия сектор или юридически опит по отношение на надзора,

| — | задълбочено познаване на институциите на Съюза и процесите на вземане на решения на Съюза, както и други европейски и международни процеси, свързани с дейността на ЕЦБ и по-специално с ЕНМ, |
| --- | --- |

—

задълбочено познаване на институциите на Съюза и процесите на вземане на решения на Съюза, както и други европейски и международни процеси, свързани с дейността на ЕЦБ и по-специално с ЕНМ,

| — | задълбочено познаване на задачите и функционирането на ЕЦБ и по-специално на ЕНМ. |
| --- | --- |

—

задълбочено познаване на задачите и функционирането на ЕЦБ и по-специално на ЕНМ.

б)
     
  Критерии за допустимост

Кандидатите трябва да отговарят на всеки от следните критерии за допустимост (следва да бъдат изпълнени до крайния срок за подаване на заявления). Те трябва:

| — | да бъдат граждани на държава членка на Съюза и да се ползват с пълния обем от гражданските си права, |
| --- | --- |

—

да бъдат граждани на държава членка на Съюза и да се ползват с пълния обем от гражданските си права,

| — | да владеят много добре английски език с доказана способност да се изразяват писмено и с презентационни умения, |
| --- | --- |

—

да владеят много добре английски език с доказана способност да се изразяват писмено и с презентационни умения,

| — | да имат добри познания по поне един друг официален език на Съюза. |
| --- | --- |

—

да имат добри познания по поне един друг официален език на Съюза.

Много доброто или доброто владеене на други официални езици на Съюза би било предимство.

Освен това кандидатите не трябва понастоящем да са членове на Надзорния съвет на ЕЦБ, нито пък да са били на такава позиция поне една година преди крайната дата за подаване на заявленията.

5.   Възнаграждение

Избраният кандидат ще получава възнаграждение, съответстващо на възложените му задачи.

6.   Назначаване

Процедурата по подбор се провежда в съответствие с Регламент (ЕС) No 1024/2013 и оперативните правила на Административния съвет. Членът на Административния съвет се назначава от Управителния съвет на ЕЦБ в лично качество и поради това не може да делегира отговорностите си на друг член или на трето лице.

7.   Списък с резерви

Комисията за подбор може да включи подходящи кандидати в списък с резерви, от който кандидатите могат да бъдат назначавани на подобни длъжности в бъдеще. В тези случаи кандидатите ще бъдат надлежно информирани. Списъкът с резерви ще бъде валиден за срок от пет години от назначаването на члена на Административния съвет и може да се използва за назначаването на член или заместник, в случай че има такава свободна позиция.

8.   Независимост и декларации за поети задължения и интереси

Членът на Административния съвет ще действа независимо и в обществен интерес. За тази цел той трябва да представи публична декларация за поети задължения и публична декларация за интереси, като посочва всеки пряк или косвен интерес, който би могъл да се счита за накърняващ неговата независимост, или отсъствието на подобен интерес. Той също така трябва да декларира, че ще спазва правилата за поверителност.

9.   Декларация за защита на личните данни

ЕЦБ ще обработва цялата лична информация относно кандидатите съгласно Регламент (ЕС) 2018/1725 на Европейския парламент и на Съвета (3). Това важи по-специално за поверителността и сигурността на тези данни. Генералният директор на „Правни услуги“на ЕЦБ ще бъде идентифициран като контролиращ орган за обработката на лични данни, свързана с участието на ЕЦБ в процедурата за подбор въз основа на настоящата покана за изразяване на интерес. Целта на обработката на данни е да организира подбора и назначаването на члена на Административния съвет. Всички лични данни ще бъдат обработвани единствено за тази цел.

Получателите на личните данни на кандидатите ще бъдат членовете на Комисията за подбор, Изпълнителния съвет на ЕЦБ и Надзорния съвет на ЕЦБ, както и членовете на Управителния съвет на ЕЦБ.

ЕЦБ може да съхранява данните на избраните кандидат за срок от пет години, считано от края на мандата. Данните за неуспелите кандидати се съхраняват за срок от две години след приключването на процедурата за подбор. В случай на правни спорове горепосочените периоди за съхранение ще бъдат удължени с две години след приключване на всички съответни производства.

Кандидатите имат право на достъп до данните си и да актуализират или коригират идентификационните си данни. Данните, които обаче доказват съответствие с критериите за допустимост и критериите за подбор, не могат да бъдат актуализирани или коригирани след крайния срок за кандидатстване за настоящата покана за изразяване на интерес, за да се осигури съответствие с принципите на равен достъп и недискриминация, както и да се гарантира, че процедурата за подбор е ясна, прозрачна и справедлива за всички кандидати.

Кандидатите имат право на достъп до своите данни за оценка по време на цялата процедура. С цел опазване на поверителността на разискванията и процеса на вземане на решения на Комисията за подбор, Изпълнителния съвет на ЕЦБ, Надзорния съвет на ЕЦБ и Управителния съвет, както и за защита правата и свободите на другите кандидати, достъпът на кандидатите се ограничава до подадените от тях документи и до частите на оценката, които се отнасят за тях.

Кандидатите имат право да се обръщат по всяко време към Европейския надзорен орган по защита на данните.

След като бъде назначен, името на члена на Административния съвет, който е назначен съгласно настоящата процедура, се публикува на уебсайта на ЕЦБ.

10.   Процедура за кандидатстване

За да бъдат валидни, заявленията трябва да бъдат подадени в съответствие с посочената по-долу процедура и да съдържат следното:

| — | попълнен формуляр на заявление, достъпен на следния адрес: http://www.ecb.europa.eu |
| --- | --- |

—

попълнен формуляр на заявление, достъпен на следния адрес: http://www.ecb.europa.eu

| — | актуална автобиография (образецът на европейския формат за автобиография (препоръчително) може да бъде изтеглен на същия уеб адрес). |
| --- | --- |

—

актуална автобиография (образецът на европейския формат за автобиография (препоръчително) може да бъде изтеглен на същия уеб адрес).

Заявленията трябва да бъдат подадени не по-късно от 21 календарни дни след публикуването на настоящата покана за изразяване на интерес в Официален вестник на Европейския съюз. Заявленията могат да бъдат подадени чрез препоръчана поща или частна куриерска служба, като пощенското клеймо или дата на разписката, издадена от куриерската служба, служат като доказателство за спазването на посочения по-горе краен срок за подаване на заявленията. Независимо от това ЕЦБ няма да разгледа заявленията, които достигнат до ЕЦБ 10 календарни дни след изтичането на посочения по-горе краен срок. Заявленията трябва да бъдат подадени на следния адрес:

| European Central Bank, |
| --- |
| Director General Legal Services, |
| 60640 Frankfurt am Main, |
| Germany |

European Central Bank,

Director General Legal Services,

60640 Frankfurt am Main,

Germany

Заявлението трябва да бъде подписано от кандидата.

Заявленията, подадени след горепосочения краен срок или чрез други средства, например по факс, няма да се вземат предвид. Неясни или непълни заявления няма да бъдат разглеждани. За да се улесни процеса на подбор, всички комуникации с кандидатите във връзка с настоящата покана за изразяване на интерес се осъществяват на английски език.

Кандидатите трябва да уведомяват ЕЦБ в писмена форма относно всички промени в техния статус или адрес без забавяне, така че заявленията им да бъдат поддържани актуални.

Всички кандидати, отзовали се на настоящата покана за изразяване на интерес, ще бъдат уведомени за резултатите от процеса на подбор и назначаване.

---

(1)  Регламент (ЕС) No 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).

(2)  Решение ЕЦБ/2014/16 на Европейската централна банка от 14 април 2014 г. относно създаването на Административния съвет за преглед и установяването на оперативните му правила (ОВ L 175, 14.6.2014 г., стр. 47).

(3)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---